钦定古今图书集成/明伦汇编/官常典/第101卷 > 定王慈炯
## 钦定古今图书集成/明伦汇编/官常典/第101卷 > 定王慈炯

按《明外史》本传：“定王慈炯，愍帝第三子。太子母弟初
生，帝御门受贺。崇祯十四年六月谕礼臣：‘朕第三子
年已十龄，敬遵祖制，宜加王号。但既受册封，必具冕
弁翼善冠服。而《会典》开载，年十二或十五始行冠礼，
十龄受封加冠，二礼可并行乎’？”于是礼臣历考经传
及本朝典故以奏。定于是岁册封，越二年行冠礼。至
九月，封为“定王。”十一月，命选新进士为检讨，国子助
教等官为待诏，充王讲读官，以两殿中书充侍书。十
七年，国变，不知所终。